ક્ષેત્રિય સંઘચાલક માન. ડૉ. જયંતિભાઈ ભાડેસિયાએ કહ્યું કે, ગુજરાતનાં વરિષ્ઠ અને ઋષિતુલ્ય પ્રચારક નરેન્દ્રભાઈ પંચાસરા હવે નથી રહ્યા. તેઓ તપસ્વી બની જીવનભર ચાલતા રહ્યા - તેઓ અજાત શત્રુ હતા. જ્યારે જ્યારે તેમને મળતા ત્યારે તેમની વાતો થકી પિતા જેવો પ્રેમ અને માતા સરીખા વાત્સલ્યનો અનુભવ થતો. કહેવાય છે કે દેવદર્શને જવું જોઈએ. તેમને મળવું એ દેવદર્શન જ હતું. ગુરુજી સાથે તેમના અનુભવો તેમના બૌદ્ધિકોમાં સાંભળવા મળ્યા હતા. તેઓએ ‘ભારત માતાની જય’ માટે આખું શરીર સંઘને સમર્પિત કરી દીધું. ડૉ. આંબેડકર વનવાસી કલ્યાણ કેન્દ્ર બનાવવું અને દક્ષિણ ગુજરાતના વનવાસી વિસ્તારોમાં જે કાર્ય થયું. તેમાં તેમનું મોટું માર્ગદર્શન રહ્યું હતું. તેમની પ્રેરણા અને માર્ગદર્શન આપણી સાથે સદાય રહેશે. તેમની આત્માને શાંતિ મળે એવી ઈશ્ર્વરને પ્રાર્થના.